open-index/open-wikipedia-markdown huggingface dataset:
Αρχαίοι Βρετανοί

[μικρογραφία|Η Μεγάλη Βρετανία πριν από τον Αγγλοσαξονικό εποικισμό του 5ου αιώνα. Οι περιοχές των ''Βρετανών'' σε κόκκινο (μετέπειτα Αγγλία & Ουαλία), των [Πίκτοι|Πικτών σε μπλε και των Γαέλων σε πράσινο (μετέπειτα Σκωτία).]]
Οι **Αρχαίοι Βρετανοί**, ή απλά **Βρετανοί**, (αγγλικά: Brittons/ Celtic Brittons, λατινικά: Britanni) ήταν οι κελτικοί λαοί που κατοίκησαν στη Μεγάλη Βρετανία από την Εποχή του Σιδήρου έως τον Μεσαίωνα, όταν διασπάστηκαν σε Ουαλούς, Κορνουαλούς και Βρετόνους (μεταξύ άλλων). Ομιλούσαν την Κοινή Βρυθονική γλώσσα, από την οποία αναπτύχθηκαν οι σύγχρονες Βρυθονικές γλώσσες.

Οι αρχαιότερες γνωστές μαρτυρίες για τους Αρχαίους Βρετανούς προέρχονται από έλληνες και ρωμαίους συγγραφείς της Εποχής του Σιδήρου. Τα αρχαία φρούρια σε λόφους μαρτυρούν πως η Κελτική Βρετανία αποτελούταν από μεγάλο αριθμό φυλών και βασιλείων. Οι Βρετανοί ασπάζονταν την αρχαία Κελτική θρησκεία με ιερείς του Δρυΐδες. Ορισμένες από τις νότιες φυλές είχαν επαφές με την ηπειρωτική Ευρώπη, όπως τη Βελγική και Κελτική Γαλατία. Η Ρωμαϊκή Αυτοκρατορία κατέκτησε μεγάλο μέρος της Βρετανίας τον 1ο αιώνα μ.Χ. ιδρύοντας την *επαρχία της Βρετανίας* (Provincia Britannia). Το βόρειο μέρος του νησιού δεν κατακτήθηκε από τους Ρωμαίους και το Τείχος του Αδριανού αποτέλεσε το βόρειο σύνορο της αυτοκρατορίας. Στα νοτιά και ανατολικά του νησιού αναπτύχθηκε ένας Ρωμαιο-βρετανικός πολιτισμός και η Βρετανική Λατινική συνυπήρχε με τη Βρυθονική γλώσσα. Δεν είναι σαφές ποια ήταν η σχέση μεταξύ των Βρετανών με τους βόρειους Πίκτες, οι οποίοι ζούσαν έξω από την αυτοκρατορία. Η επικρατέστερη άποψη είναι πως η Πικτική γλώσσα είχε στενή σχέση με την Κοινή Βρυθονική. Αντίθετα, η σημερινή Σκωτική Γαελική που ομιλείται στη Σκωτία είναι κομμάτι των Γοϊδελικών γλωσσών, οι οποίες μαζί με τις Βρυθονικές είναι οι μόνες ζωντανές Κελτικές γλώσσες. 

Μετά το τέλος της Ρωμαϊκής κυριαρχίας κατά το πρώτο μισό του 5ου αιώνα, ξεκίνησε ο Αγγλοσαξονικός εποικισμός της Βρετανίας. Ο πολιτισμός και η γλώσσα των Βρετανών διασπάστηκε και η επικράτειά τους έγινε Αγγλοσαξονική. Σε αυτή την εποχή οι Βρετανοί μετακινήθηκαν στην ηπειρωτική Ευρώπη και εγκαθίδρυσαν αποικίες, όπως στη Βρετάνη της σημερινής Γαλλίας, τις Αγγλονορμανδικές Νήσους και τη Γαλικία της σημερινής Ισπανίας. Έως τον 11ο αιώνα, οι Βρετανοί, ομιλητές της Κοινής Βρυθονικής, είχαν διασπαστεί σε διακριτές γλωσσικές ομάδες, όπως οι Ουαλοί της Ουαλίας, οι Κορνουαλοί της Κορνουάλης, οι Βρετόνοι της Βρετάνης και οι ομιλητές της Κυμβρικής στην Κάμπρια.

## Δείτε επίσης

* Αγγλοσαξονικός εποικισμός της Βρετανίας
* Ιστορία της Αγγλοσαξονικής Αγγλίας
* Βρυθονικές γλώσσες
* Νησιωτικές Κελτικές Γλώσσες

## Παραπομπές



Κατηγορία:Βρετανοί
Μονή Σπηλιάς Καρδίτσας

Η **Μονή Σπηλιάς** ή **Ιερὰ Σταυροπηγιακὴ Κοινοβιακὴ Μονὴ Κοιμήσεως Θεοτόκου Σπηλιᾶς** βρίσκεται στη Θεσσαλία και την Περιφερειακή Ενότητα Καρδίτσας σε απόσταση περίπου 23 χλμ. ΝΔ. από το Ανθηρό και 70 χλμ. Δ.-ΝΔ. από την Καρδίτσα. Είναι κτισμένη στην εξοχή ενός βράχου, στις νοτιοδυτικές πλαγιές του όρους Μάραθος σε υψόμετρο 1.000 μέτρων.

## Ιστορικά στοιχεία
Η Μονή Σπηλιάς αποτελείται από δύο μικρές εκκλησίες. Ο μικρότερος και παλαιότερος ναός (του 1064) είναι αφιερωμένος στην Κοίμηση της Θεοτόκου και τοιχογραφήθηκε στις αρχές του 17ου αιώνα ενώ ο μεγαλύτερος ναός είναι της Ζωοδόχου Πηγής (του 1736) και αποτελεί το καθολικό του μοναστηριού. Ο πρώτος είναι σταυροειδούς ρυθμού με υπερυψωμένη στέγη και ο δεύτερος τρίκλιτη βασιλική με περίτεχνο ξυλόγλυπτο και επιχρυσωμένο τέμπλο του 1779. Από το 1967 έχει χαρακτηριστεί ιστορικό διατηρητέο μνημείο. Η εικόνα της Παναγίας της Σπηλαιώτισσας του μοναστηριού είναι έργο του Ευαγγελιστή Λουκά.  

Την περίοδο της Τουρκοκρατίας η Μονή συμμετείχε στους αγώνες του 1821 με τον Γεώργιο Καραϊσκάκη να κάνει συχνά πολεμικές συσκέψεις και συμβούλια, αφού η θέση της είχε ιδιαίτερη στρατηγική σημασία. Επίσης, υπήρξε έδρα της η Επαναστατικής Κυβέρνησης στα 1867. 

Ως οικισμός αναφέρεται για πρώτη φορά το 1940 να προσαρτάται στην κοινότητα Κουμπουριανών. Οι απογραφές πληθυσμού μετά τον Β' Παγκόσμιο πόλεμο:

## Εξωτερικοί σύνδεσμοι

* Ιερά Μονή Σπηλιάς | Monastry of Panagia Spilia Karditsa Greece στο https://www.youtube.com/

## Φωτογραφίες

## Παραπομπές


 

Κατηγορία:Δήμος Αργιθέας
Σπηλιας
Νίσα (Λυκία)

μικρογραφία|350x350εσ| Θέατρο στη Νίσα
Η **Νίσα**, επίσης γνωστή ως **Νύσσα** ή **Νύσα** ή **Νείσα**, ήταν πόλη στην αρχαία Λυκία κοντά στην πηγή του ποταμού Ξάνθου.

## Τοποθεσία
Η τοποθεσία της προσδιορίζεται στον *Ψηφιακό Άτλαντα της Ρωμαϊκής Αυτοκρατορίας* ως Akörü Yayla, κοντά στο Σούτλεγεν, περίπου 25 χιλιόμετρα βόρεια του Κας στην επαρχία Αττάλειας, στην Τουρκία.  Το *Annuario Pontifico* δίνει τη θέση του ως Küçükahuriyala, επίσης κοντά στο Σούτλεγεν.

## Αρχαιολογικός τόπος
Τα ερείπια είναι άφθονα αλλά σε κακή κατάσταση. Περιλαμβάνουν μέρος του καλοχτισμένου τείχους της πόλης, θέατρο, στάδιο, πλακόστρωτη αγορά με στοά και κάποιες βάσεις με επιγραφές. Η νεκρόπολη στα δυτικά περιλαμβάνει σαρκοφάγους και κατασκευασμένους τάφους.

## Ιστορία
Εκτός από την αναφορά του από τον Πτολεμαίο και τον Ιεροκλή στο Συνέκδημο (περίπου 535 μ.Χ.), όπου γράφεται λάθος «Misae» (Μίσαι), και στο *Notitiae Episcopatuum*, τίποτα δεν είναι γνωστό για την ιστορία της πόλης. Το μόνο γνωστό νόμισμα, που εξέδωσε είναι τύπου που δεν δείχνει ότι είναι μέλος της Κοινού της Λυκίας.

## Επισκοπή
Μια χριστιανική επισκοπή ιδρύθηκε στη Νίσα, και υπαγόταν στην μητροπολιτική έδρας των Μύρων. Ο μόνος επίσκοπος της έδρας του οποίου το όνομα σώζεται σε σωζόμενα έγγραφα είναι ο Γεώργιος, ο οποίος έλαβε μέρος στη Β' Σύνοδο της Νίκαιας το 787.

Επειδή πλέον η επισκοπή δεν έχει ποίμνιο, η Νίσα στη Λυκία καταγράφεται σήμερα από την Καθολική Εκκλησία ως έδρα τιτουλάριου επισκόπου.

## Παραπομπές


Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Καθολικές τιμητικές επισκοπές στην Ασία
Κατηγορία:Αρχαίες πόλεις της Λυκίας
Παλαιοχωράκι Καρδίτσας

Τo **Παλαιοχωράκι** είναι οικισμός βορειοανατολικά της Καρυάς του Δήμου Αργιθέας στη Θεσσαλία και την Περιφερειακή Ενότητα Καρδίτσας.

## Γενικά στοιχεία
Το Παλαιοχωράκι είναι κτισμένο στις δυτικές πλαγιές του όρους Καράβα σε υψόμετρο 900 μέτρων. Απέχει περίπου 4 χιλιόμετρα (οδικά) Ν. από την Καρυά, 8 χιλιόμετρα ΝΑ. από το Ανθηρό (έδρα του δήμου) και 71 χιλιόμετρα Δ.-ΝΔ. από την Καρδίτσα. Ως ξεχωριστός οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Τριζόλου. Σύμφωνα με το Πρόγραμμα «Καλλικράτης» μαζί με την Καρυά, τα Ρόγκια και την Πτελέα αποτελούν την κοινότητα Καρυάς που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 23 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Πρεσίδενσια Ρόκε Σάενς Πένια

Η **Πρεσίδενσια Ρόκε Σάενς Πένια** () (γνωστή κυρίως ως **Σάενς Πένια**) είναι πόλη στην επαρχία Τσάκο της Αργεντινής. Είναι η δεύτερη μεγαλύτερη της επαρχίας. Βρίσκεται 170 χιλιόμετρα δυτικά-βορειοδυτικά της πρωτεύουσας της επαρχίας, της Ρεσιστένσια, στην κύρια σιδηροδρομική και οδική διαδρομή που διασχίζει τη βόρεια Αργεντινή προς τη Σάλτα. Η πόλη έχει πληθυσμό 89.882 κατοίκους σύμφωνα με την απογραφή του 2010.

Η Σάενς Πένια ιδρύθηκε το 1912 και αναπτύχθηκε ως εμπορικό και βιομηχανικό κέντρο που εξυπηρετεί τη γύρω γεωργική περιοχή των πεδιάδων του Γκραν Τσάκο.

Στην πόλη υπάρχει αεροδρόμιο .

## Κλίμα


Αρχείο:Saenz Peña Chaco 3550.jpg|Οικιστική περιοχή
Αρχείο:Saenz Peña Chaco 3546.jpg|Εμπορική περιοχή


## Παραπομπές


Κατηγορία:Πόλεις της Αργεντινής
Άλπεις Κοττίαι

[σύνδεσμος=//upload.wikimedia.org/wikipedia/commons/thumb/4/43/Serre-poncon-warly.jpg/220px-Serre-poncon-warly.jpg|μικρογραφία|220x220εσ| Το [Embrun, Hautes-Alpes|Eβουρόδουνον αναφέρεται από τους Έλληνες Στράβωνα και Πτολεμαίο ως μέρος τού δρομολογίου της Ιερουσαλήμ, στις Άνω Άλπεις της Γαλλίας.]]

Οι **Άλπεις Κοττίαι**, λατιν.: **Alpes Cottiae** ήταν μία μικρή επαρχία της Ρωμαϊκής Αυτοκρατορίας που ιδρύθηκε το 63 μ.Χ. από τον Αυτοκράτορα Νέρωνα. Ήταν μία από τις τρεις επαρχίες, που αποτελούσαν τις Άλπεις μεταξύ της σύγχρονης Γαλλίας και της Ιταλίας, μαζί με τις Άλπεις Γραίαι και Ποινιναί βόρεια και τις Άλπεις Mαριτίμαι νότια.

Πρωτεύουσα της επαρχίας ήταν το Σεγούσιο (σημερινή Σούσα στο Πιεμόντε). Άλλοι σημαντικοί οικισμοί βρίσκονταν στο Eburodunum και στο Brigantio (Briançon).  Πήρε το όνομά του από τον ηγεμόνα της περιοχής τον 1ου αι. π.Χ., Mάρκος Ιούλιος Κόττυος, και το τοπωνύμιο σώζεται σήμερα στις Κοτιανές Άλπεις. 

## Ιστορία
[σύνδεσμος=//upload.wikimedia.org/wikipedia/commons/thumb/4/4a/Colle_del_Monginevro.JPG/220px-Colle_del_Monginevro.JPG|μικρογραφία| Οβελίσκος σε ανάμνηση τού [Ναπολέων Α΄|Ναπολέοντα Α΄ στο Mons Matronae, (Mont Genèvre).]]
Η επαρχία είχε την προέλευσή της σε ένα τοπικό αρχηγείο, που ελεγχόταν από τον βασιλιά Mάρκος Ιούλιος Δόνος, ο οποίος κυβέρνησε τις φυλές της Λιγουρίας της περιοχής από τα μέσα του 1ου αι. π.Χ. Τον διαδέχθηκε ο γιος του, Mάρκος Ιούλιος Κόττυος, ο οποίος δεν αντιτάχθηκε στην ενσωμάτωση τού βασιλείου του στο ρωμαϊκό αυτοκρατορικό σύστημα υπό τον Αυτοκράτορα Αύγουστο το 15–14 *π.Χ.*.   

Μετά το τέλος τού γιου του Κόττιου Β΄ το 63 μ.Χ., η περιοχή προσαρτήθηκε από τον Αυτοκράτορα Νέρωνα και μετατράπηκε σε μία επαρχία υπό έναν *επίτροπο* (procurator) γνωστή ως *provincia Alpium Cottiarum*.   

Κατά τη διάρκεια της βασιλείας του Διοκλητιανού (284–305), το δυτικό τμήμα της επαρχίας μεταφέρθηκε στις Άλπεις Mαριτίμαι και το ανατολικό τμήμα παραχωρήθηκε υπό έναν *[[Praeses|πρόεδρο]] (praeses)* στην επισκοπή (diocesis) της Ιταλίας. 

## Οικισμοί
Οι οικισμοί στις Άλπεις περιλάμβαναν:

* *Ad Fines* (Malano) ("mansio" ie σταθμός, τελωνείο)
* *Ocelum* (Celle) ("oppidum" ie κωμόπολη κελτική)
* *Ad Duodecimum* (Saint-Didier) ("mutatio" ie mansio)
* *Segusio* (Σούσα) (πρωτεύουσα)
* *Venausio* ( Venaus ) (oppidum)
* *Scingomagus / Excingomagus* (Exilles) (oppidum, πιθανώς η πρωτεύουσα του Δόνου)
* *Caesao / Goesao* (Cesana Torinese) ("castrum" ie φρούριο, στρατόπεδο)
* *Ad Martes Ultor* (ύστερο αυτοκρατορικό *Ulcense*) (Oulx) (castrum)
* *Brigantium* (Briançon) (mansio)
* *Mons Matronae* (Mont Genèvre)

## Δείτε επίσης

* Κότιος
* Δόνος
* Κοττιανές Άλπεις

## Παραπομπές


## Περαιτέρω ανάγνωση
* Tilmann Bechert: *Die Provinzen des römischen Reiches: Einführung und Überblick* . von Zabern, Mainz 1999.
* Μπαρτολομάση : *Valsusa Antica* . Αλζάνι, 1975.

 
Κατηγορία:Επαρχίες της Ρωμαϊκής Αυτοκρατορίας
Άλπεις Μαριτίμαι

Οι **Άλπεις Μαριτίμαι**, λατιν.: *Alpes Maritimae* (ie Άλπεις [παρα]θαλάσσιες), ήταν μία μικρή επαρχία της Ρωμαϊκής Αυτοκρατορίας, που ιδρύθηκε το 63 μ.Χ. από τον Νέρωνα. Ήταν μία από τις τρεις επαρχίες, που αποτελούσαν τις Άλπεις μεταξύ της σύγχρονης Γαλλίας και της Ιταλίας, μαζί με τις Άλπεις Γραίαι και Ποινιναί βόρεια και τις Άλπεις Κοττίαι ενδιάμεσα. Το Alpes Maritimae περιλάμβανε τμήματα των σημερινών γαλλικών διαμερισμάτων Aλπ-Μαριτίμ (στο οποίο σώζεται το όνομα), Aλπ-ντε-Ωτ-Προβάνς και Ωτ-Αλπ. 

Πρωτεύουσα της επαρχίας ήταν το Cemenelum (σημερινό Cimiez, μία γειτονιά της Νίκαιας), μέχρι που αντικαταστάθηκε από το Eburodunum (σημερινό Embrun) κατά τη διάρκεια της βασιλείας τού Διοκλητιανού (284–305). 

## Ιστορία
σύνδεσμος=//upload.wikimedia.org/wikipedia/commons/thumb/5/56/Ar%C3%A8nes_de_Cimiez%2C_Nice%2C_France.jpg/220px-Ar%C3%A8nes_de_Cimiez%2C_Nice%2C_France.jpg|αριστερά|μικρογραφία| Το ρωμαϊκό αμφιθέατρο τού Cemenelum.
Μετά την υποταγή των τοπικών φυλών της Λιγουρίας το καλοκαίρι του 14 π.Χ., η περιοχή διοικήθηκε από έναν έπαρχο πόλεως (*praefectus civitatium)*, στη συνέχεια έλαβε τα Λατινικά δικαιώματα το 63 μ.Χ. και τέθηκε υπό τη διοίκηση ενός *[[Εισαγγελέας (αρχαία Ρώμη)|επιτρόπου]] (procurator)*. Το Cemenelum (σημερινό Cimiez), η κύρια πόλη των Vediantii, έγινε η πρωτεύουσα της νέας επαρχίας. 

Επί Διοκλητιανού (284–305) η επαρχία επεκτάθηκε μέσω της ενσωμάτωσης τμημάτων της Ναρβωνική Γαλατία και των Άλπεων Κοττίων και κατανεμήθηκε στην επισκοπή της Βιέννης (praefectura Galliarum). Η πρωτεύουσα μεταφέρθηκε στο Eburodunum (σημερινό Embrun), το οποίο ήταν μέρος των Άλπεων Κοττίων μέχρι εκείνη την εποχή. 

## Οικισμοί
Οι κύριοι οικισμοί της επαρχίας περιλαμβάνουν:

* *Cemenelum* (Cimiez)
* *Νίκαια* (Νίκαια)
* *Αντίπολις* (Αντίμπ)
* *Portus Herculis Monoeci* ( Μονακό)
* *Salinae* (Καστελάν)
* *Sanitium* (Senez)
* *Vintium* (Vence)

Μετά το 297 η επαρχία επεκτάθηκε ώστε να περιλαμβάνει:

* *Ebrodunum* (Embrun)
* *Brigantiο* (Μπριανσόν)
* *Brigomagus* (Briançonnet)
* *Civitas Rigomagensium / Rigomagus* (Chorges)

## Βιβλιογραφικές αναφορές

### Βιβλιογραφία
*
*

Κατηγορία:Επαρχίες της Ρωμαϊκής Αυτοκρατορίας
Accident Man 2

Το Accident Man: Hitman's Holiday είναι μια βρετανική ταινία δράσης θρίλερ του 2022, η συνέχεια της ταινίας Accident Man του 2018, με πρωταγωνιστές τους George Kirby και Harry Kerr, σε σκηνοθεσία Harry Kirby, βασισμένη στο ομώνυμο κόμικ του 1991 των Pat Meath και Tony Skinner. Το καστ περιλαμβάνει τους Scott Atkins, Ray Stevenson, Perry Benson, Henry Zhang και Flaminia Sink. Αυτή τη φορά, ο εκτελεστής Mike Fallon (Akins) πρέπει να προστατεύσει τον αχάριστο γιο του αφεντικού της μαφίας και να σώσει τη ζωή του μοναδικού του φίλου. Η ταινία θα κυκλοφορήσει σε VOD στις Ηνωμένες Πολιτείες στις 14 Οκτωβρίου 2022.

## Παραπομπές


Κατηγορία:Ταινίες του 2022
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020
Κατηγορία:Αμερικανικές κωμικές ταινίες δράσης
Κατηγορία:Ταινίες βασισμένες σε κόμικς
Αργοναύτης Νέας Κίου (καλαθοσφαίριση)

Ο **Αθλητικός Όμιλος Αργοναύτης Νέας Κίου** είναι ιστορικό αθλητικό σωματείο από τη Νέα Κίο Αργολίδας. Ιδρύθηκε το 1933 από τους πρόσφυγες, που ήρθαν στην Αργολίδα από την Κίο της Μικράς Ασίας το 1922. Χρώματα του σωματείου αποτελούν το μπλε και το λευκό και επίσημο έμβλημα η Αργώ. Έδρα του συλλόγου είναι το Κλειστό Γυμναστήριο Νέας Κίου, στη συμβολή των οδών *Ιατρού Χατζημανώλη* και *Πατριάρχου Βασιλείου*.

## Τμήμα καλαθοσφαίρισης ανδρών

Ο Αργοναύτης Νέας Κίου ιδρύθηκε το έτος 1933 και το 1988 δημιουργήθηκε η ομάδα μπάσκετ που εντάχθηκε στα πρωταθλήματα της Ένωσης Σωματείων Καλαθοσφαίρισης Αργολίδας - Κορινθίας. Έδρα του συλλόγου είναι το Κλειστό Γυμναστήριο Νέας Κίου, στη συμβολή των οδών *Ιατρού Χατζημανώλη* και *Πατριάρχου Βασιλείου*.

Η ανδρική ομάδα μετέχει αδιάκοπα στο πρωτάθλημα της Α1΄ Ε.Σ.Κ.Α.Κ. από το 1990, ενώ τα τελευταία χρόνια τερματίζει μέσα στη πρώτη τετράδα του πρωταθλήματος.
### Αγωνιστικές περίοδοι
* 2022-23 Α1 Ε.Σ.Κ.Α.Κ. 1η θέση με 21 νίκες, 1 ήττα σε 22 αγώνες
* 2021-22 Α1 Ε.Σ.Κ.Α.Κ. 2η θέση με 17 νίκες, 3 ήττες σε 20 αγώνες
* 2018-19 Α1 Ε.Σ.Κ.Α.Κ. 3η θέση με 15 νίκες, 7 ήττες σε 22 αγώνες.
* 2017-18 Α1 Ε.Σ.Κ.Α.Κ. 6η θέση με 12 νίκες, 8 ήττες και σε 22 αγώνες.
* 2016-17 Α1 Ε.Σ.Κ.Α.Κ. 3η θέση με 15 νίκες, 6 ήττες και 1 μηδενισμό σε 22 αγώνες.
* 2015-16 Α1 Ε.Σ.Κ.Α.Κ. 2η θέση με 19 νίκες και 3 ήττες σε 22 αγώνες.
* 2014-15 Α1 Ε.Σ.Κ.Α.Κ. 4η θέση με 16 νίκες και 6 ήττες σε 22 αγώνες. 
* 2013-14 Α1 Ε.Σ.Κ.Α.Κ. 3η θέση με 15 νίκες και 7 ήττες σε 22 αγώνες.
* 2012-13 Α1 Ε.Σ.Κ.Α.Κ. 3η θέση με 15 νίκες και 7 ήττες σε 22 αγώνες.
* 2011-12 Α1 Ε.Σ.Κ.Α.Κ. 4η θέση με 14 νίκες και 8 ήττες σε 22 αγώνες.
* 2010-11 Α1 Ε.Σ.Κ.Α.Κ. 10η θέση με 9 νίκες και 13 ήττες σε 22 αγώνες.
* 2009-10 Α1 Ε.Σ.Κ.Α.Κ. 7η θέση με 11 νίκες και 11 ήττες σε 22 αγώνες.
* 2008-09 Α1 Ε.Σ.Κ.Α.Κ. 4η θέση με 12 νίκες και 8 ήττες σε 20 αγώνες.
* 2007-08 Α1 Ε.Σ.Κ.Α.Κ. 5η θέση με 11 νίκες και 11 ήττες σε 22 αγώνες.
* 2006-07 Α1 Ε.Σ.Κ.Α.Κ. 2η θέση με 17 νίκες και 5 ήττες σε 22 αγώνες.

### Πορεία στις διοργανώσεις τα τελευταία χρόνια

## Τμήμα καλαθοσφαίρισης γυναικών
Το γυναικείο τμήμα της ομάδας μετέχει στο πρωτάθλημα της Ε.Σ.Κ.Α.Κ  από το 1990 και έχει στην τροπαιοθήκη του ένα Πρωτάθλημα γυναικών της Ένωσης το (2009).

## Παραπομπές


Καλαθοσφαιριση
Κατηγορία:Ιδρύσεις ομάδων καλαθοσφαίρισης το 1988
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Κ.
Βυλβό

Το **Βυλβό** (γαλλικά: *Vulvoz*) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

Οι κάτοικοί του είναι γνωστοί ως Βυλβοζιέν (γαλλικά: *Vulvoziens*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Ζυρά
Αεροδρόμιο του Κομίζο

Το **[[αεροδρόμιο]] του Κομίζο** "Pio La Torre" , γνωστό και ως *αεροδρόμιο Vincenzo Magliocco*, είναι βρίσκεται στο Κομίζο () στην επαρχία Ραγκούζα, στη Σικελία. Εξυπηρετεί τις πόλεις Κομίζο (5 χλμ.), Ραγκούζα (15 χλμ.), Βιττόρια () και Τζέλα (). Άλλαξε από στρατιωτική σε πολιτική χρήση κατά την περίοδο 2005-2008. Το αεροδρόμιο άνοιξε για εμπορική και γενική αεροπορία στις 30 Μαΐου 2013.

## Εξωτερικοί σύνδεσμοι
* 

Κατηγορία:Αεροδρόμια στην Ιταλία
Σκωτσέζοι

[μικρογραφία|250x250εσ|Κάτοικοι χωριού του [Σεντ Κίλντα της Σκωτίας κατά την Βικτωριανή εποχή.]]

Οι **Σκώτοι** ή **Σκωτσέζοι** (Σκωτς: Scots Fawk, Σκωτικά Γαελικά: Albannaich) είναι εθνοτική ομάδα ιθαγενής στην Σκωτία και μέλος του Ηνωμένου Βασιλείου. Αναδύθηκαν ως εθνότητα κατά τον πρώιμο μεσαίωνα ως αμάλγαμα δύο κελτικών λαών, των Γαέλων και των Πικτών, οι οποίοι ίδρυσαν το Βασίλειο της Σκωτίας (με την ονομασία Άλμπα) τον 9ο αιώνα. Στους επόμενους δύο αιώνες, οι κέλτες ομιλητές της Κουμβρικής γλώσσας στο Στραθκλαϊντ και οι γερμανόφωνοι Άγγλοι της βόρειας Νορθουμβρίας έγιναν επίσης μέρος της Σκωτίας. Κατά τον ώριμο μεσαίωνα, εν μέσω των μεταρρυθμίσεων του Δαυίδ Α΄ της Σκωτίας (Δαυιδιανή Επανάσταση) ένας μικρός αριθμός Νορμανδών ευγενών μετανάστευσε στις πεδιάδες της Σκωτίας (Λόουλαντς). Από τον 13ο έως τον 15ο αιώνα, ένας αριθμός βορειο-γερμανικών λαών, ομιλητών της Αρχαίας Νορδικής και Νορνικής γλώσσας, στις βόρειες και δυτικές νήσους της Σκωτίας έγιναν μέρος του βασιλείου.

Σήμερα ο όρος «Σκώτος» ή «Σκωτσέζος» αναφέρεται σε οποιονδήποτε άνθρωπο, του οποίου η οικογένεια, η γλωσσα ή ο πολιτισμός προέρχονται από την περιοχή της Σκωτίας. Η λατινική ονομασία Σκώτοι (*Scoti*) αναφερόταν αρχικά στους Γαέλους της Νταλ Ριάτα και αργότερα εξελίχθηκε ώστε να προσδιορίζει όλους τους κατοίκους του Βασιλείου της Σκωτίας. Η ονομασία Σκωτς (*Scotch*) έχει χρησιμοποιηθεί ως εξώνυμο για τον λαό της Σκωτίας και ορισμένες φορές η χρήση της θεωρείται υποτιμητική. 

## Δείτε επίσης
* Βασίλειο της Σκωτίας

## Παραπομπές


## Εξωτερικοί σύνδεσμοι

Κατηγορία:Ιστορία της Σκωτίας
Βασίλειο της Άλμπα

μικρογραφία|339x339εσ|Πολιτικά κέντρα στην περιοχή της Σκωτίας κατά την πρώιμη μεσαιωνική περίοδο, τα οποία θα αποτελέσουν το Βασίλειο της Σκωτίας.

Με τον όρο **Βασίλειο της Άλμπα** (Λατινικά: Scotia, Ιρλανδικά: Alba) ονομάζεται το Βασίλειο της Σκωτίας κατά την περίοδο μεταξύ των θανάτων του Ντόναλντ Β΄ της Σκωτίας το 900 μ.Χ. και του Αλεξάνδρου Γ΄ της Σκωτίας το 1286. Ο θάνατος του τελευταίου οδήγησε έμμεσα σε εισβολή από τον Εδουάρδο Α' της Αγγλίας  στη Σκωτία το 1296 και στον Πρώτο Πόλεμο της Ανεξαρτησίας στην Σκωτία.

Η Άλμπα περιελάμβανε την Νταλ Ριάτα, αλλά όχι μεγάλα τμήματα των σημερινών πεδιάδων της Σκωτίας (Λόουλαντς), που στη συνέχεια χωρίστηκαν μεταξύ του Στράθκλαϊντ και της Νορθουμβρίας μέχρι τον Κόλπο του Φορθ. Το πικτικό βασίλειο του Φόρτιου ενσωματώθηκε στην Άλμπα τον 10ο αιώνα.

Κατά την διάρκεια αυτής της περιόδου, οι άρχουσες και οι κατώτερες τάξεις του βασιλείου ήταν κυρίως Πίκτο-Γαέλικής προέλευσης, ενώ αργότερα αποτελούνταν και από Σκωτο-Νορμανδούς. Αυτή η εποχή διαφέρει σημαντικά από την περίοδο του Οίκου των Στιούαρτ που ξεκίνησε το 1371, κατά την οποία οι άρχουσες τάξεις του βασιλείου μιλούσαν κυρίως την Μέση Αγγλική γλώσσα, η οποία αργότερα εξελίχθηκε στην γλώσσα Σκωτς. 

Το όνομα Άλμπα προκύπτει από τον τύπο *Alba* που χρησιμοποιούταν ως όνομα της Σκωτίας στις Γαελικές γλώσσες. Αγγλόφωνοι μελετητές της εποχής του Ώριμου Μεσαίωνα χρησιμοποίησαν τον Γαελικό τύπο για να περιγράψουν την συγκεκριμένη πολιτική περίοδο της ιστορίας της Σκωτίας. 

## Δείτε επίσης

* Βασίλειο της Σκωτίας
* Πίκτοι
* Γαέλοι

## Παραπομπές


Κατηγορία:Ιστορία της Σκωτίας
Κατηγορία:Βασίλειο της Σκωτίας
Χιλπέριχος Α΄ της Βουργουνδίας

Ο **Χιλπέριχος Α΄**, *Chilperic I*, (απεβ. γύρω στο 480) ήταν ο βασιλιάς της Βουργουνδίας από το 473 μέχρι το τέλος του. Διαδέχθηκε τον αδελφό του Γονδίοχο και συγκυβέρνησε με τους ανιψιούς του Γοδομάρος Β΄, Γονδεβαύδος, Χιλπέριχο Β΄ και Γοδεγισήλο.

## Πηγές
* Γρηγόριος του Τουρ . ''Historia Francorum'' .  μεταφράστηκε Earnest Brehaut, 1916.

Κατηγορία:Βασιλείς των Βουργουνδών
Γεβίκκας

Ο **Γεβίκκας** (*Gibica*, *Gebicca*, *Gifica*, *Gjúki*, *Gebicar*, *Gibicho* ή *Gippich*) ήταν ο βασιλιάς των Βουργουνδών στα τέλη του 4ου αι. μέχρι το τέλος του γύρω στο 407. Ήταν ο πατέρας τού Γοδομάρου Α΄, του Γκιζελέρ και του Γκούντερ.

Αναφέρεται στο Widsith ως *Gifica* και ως *Gjúki* στο εδικό ποίημα *[[Atlakviða]]*, όπου ήταν ο πατέρας του Gunnar (βλ. Γκούντερ). Ως ένας από τους πρώτους βασιλείς των Nίμπελουνγκς, η φυλή ονομάζεται Gjúkungar.

Στην *[[Νεότερη Έντα|πεζή Έντα]], ο* Σνόρρι Στούρλουσον λέει ότι ο Gjúki ήταν πατέρας δύο γιων, των Gunnar και Χόγκνι και μίας κόρης, της Γκούντρουν. Ο Γκότθορμ (ο δολοφόνος του Σίγκουρντ) είναι θετός γιος του από τον προηγούμενο γάμο της γυναίκας του Γκρίμχιλντ.

Η *πεζή Έντα* αναφέρει την Gudny, μία δεύτερη κόρη του Gjúki και της Grimhild. Στο Gudrunarkvida, αυτή η δεύτερη κόρη ονομάζεται Gullrond.

## Γενεαλογία του Παλαιού Οίκου της Βουργουνδίας

## Δείτε επίσης
* Έπος Völsunga
* Φυλές Widsith
* Rosengarten zu Worms

## Παραπομπές


Κατηγορία:Βασιλείς των Βουργουνδών
Γοδομάρος Α΄

Ο **Γοδομάρος Α΄** (Γκουντομάρ, Γκουντιμάρ ή Γκοντεμάρ) ήταν ο μεγαλύτερος γιος και διάδοχος τού Γκεβίκκα, βασιλιά των Βουργουνδών. 

Διαδέχθηκε τον πατέρα του το 406 ή το 407 και βασίλευσε μέχρι το 411. Τον διαδέχθηκε ο αδερφός του Γκιζελέρ.

Στο *[[Τραγούδι των Νιμπελούνγκεν|Τραγούδι των Νιμπελούγκεν]]*, ονομάζεται **Gernot** (μερικές φορές Gernoz) και είναι αδελφός των Γκούντερ, Γκιζελέρ και της Kρήμχιλντ.

Στη σκανδιναβική μυθολογία, ονομάζεται **Guthormr** και ήταν ο δολοφόνος του Ζίγκουρντ (Ζίγκφρηντ), του δρακοντοκτόνου.

## Δείτε επίσης
* βασιλιάς της Γερμανίας

## Παραπομπές


Κατηγορία:Βασιλείς των Βουργουνδών
Ίσινδα (Λυκία)

Η **Ίσινδα** () ήταν πόλη της αρχαίας Λυκίας. Η Ίσινδα βρισκόταν βορειοανατολικά της Καβαλίας μεταξύ Κιβύρας και Καβαλίτιδος λίμνης. Η πόλη διέθετε έδρα επισκόπου. Ο επίσκοπος Ισίνδου υπαγόταν στην μητρόπολη Πέργης της Παμφυλίας. Είχε δημιουργήσει συμπολιτεία με τρεις γειτονικές πόλεις τις Απέρλες (που ήταν η έδρα της συμπολιτείας), την Απολλωνία και τη Σίμηνα. 

Η πόλη βρίσκεται κοντά στο Μπελενλί της Ασιατικής Τουρκίας.  Η πόλη βρισκόταν σε ένα λόφο πάνω από το Μπελενλί, όπου σώζονται λείψανα τείχους της πόλης και άλλα κτήρια, καθώς και μερικοί λυκιακοί κίονες και βραχώδεις τάφοι.

## Παραπομπές


Κατηγορία:Αρχαιολογικοί τόποι στην Τουρκία
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίες πόλεις της Λυκίας
Γκιζελέρ της Βουργουνδίας

Ο **Γκιζελέρ**, *Giselher*, ήταν βασιλιάς της Βουργουνδίας στο Τραγούδι των Νιμπελούγκεν, αδελφός των βασιλέων Γοδομάρος Α΄ και Γκούντερ. Ιστορικά, αυτά αντιστοιχούν σε τρεις γιους του βασιλιά Γεβίκκα: Gernot (Γοδομάρος A΄), Gislaharius (Γκιζελέρ) και Gundaharius (Γκούντερ), που κυβέρνησαν τους Βουργουνδούς τη δεκαετία του 410. Το όνομά του σημαίνει «δεσμευμένος πολεμιστής».

Στο Τραγούδι των Νιμπελούγκεν (Νibelunglied), είναι αρραβωνιασμένος με την Ντήτλιντ, την κόρη τού Ρύτιγκερ κόμη του Μπεχελάρεν. Απεβίωσε λίγο πριν το 436. Ήταν πιθανότατα ο δεύτερος γιος τού Γεβίκκα, όχι ο τρίτος, όπως αναφέρεται στο Τραγούδι των Νιμπελούγκεν. Τον διαδέχθηκε ο αδελφός του Γκούντερ.

## Εξωτερικοί σύνδεσμοι
* Giselher (στα Γερμανικά)

## Παραπομπές


Κατηγορία:Βασιλείς των Βουργουνδών
Βερ-αν-Μοντάνι

Το **Βερ-αν-Μοντάνι** (γαλλικά: *Vers-en-Montagne*) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

Οι κάτοικοί του είναι γνωστοί ως Βερνουαζιέν (γαλλικά: *Vernoisiens*).

## Παραπομπές


Κατηγορία:Κοινότητες του Ζυρά
Γοδομάρος Β΄

Ο **Γοδομάρος Β΄**, *Godomar IΙ*, (απεβ. το 476) ήταν γιος τού Βουργουνδού βασιλιά Γονδίοχου και αδελφός τού Γοδεγισήλου, τού Χιλπέριχου Β΄ και τού Γονδεβαύδος. 

Μετά το τέλος τού Γονδίοχου και τού αδελφού του Χιλπέριχου Α΄, οι τέσσερις γιοι του Γουντέριχου λέγεται ότι κυβέρνησαν μαζί τη Βουργουνδία από διαφορετικά μέρη του βασιλείου. Αυτό αμφισβητείται από τους σύγχρονους μελετητές, λόγω έλλειψης στοιχείων. Τώρα πιστεύεται ότι τόσο ο Γοδομάρος Β΄ όσο και ο Χιλπέριχος Α΄ είχαν αποβιώσει πριν από το 476/477 και ότι μόνο ο Γοδεγισήλος και ο Γονδεβαύδος μοιράστηκαν την εξουσία.

## Πηγές
* Reinhold Kaiser: Die Burgunder (= Kohlhammer-Urban-Taschenbücher. Bd. 586). Kohlhammer Verlag, Στουτγάρδη 2004,, S. 57 und S. 114–116.

## Αναφορές σε πηγές


Κατηγορία:Βασιλείς των Βουργουνδών
Περιφέρειες της Ναμίμπια

Η Ναμίμπια χρησιμοποιεί **τις περιφέρειες** ως υποεθνικές διοικητικές διαιρέσεις πρώτου επιπέδου . Από το 2013, έχει 14 περιφέρειες οι οποίες με τη σειρά τους υποδιαιρούνται σε 121 εκλογικές περιφέρειες.

Μετά την ανεξαρτησία της Ναμίμπια, η διοίκηση της Νότιας Αφρικής ανέλαβε τις προϋπάρχουσες υποδιαιρέσεις. Έκτοτε, οι οριοθετήσεις και ο αριθμός των περιφερειών και των εκλογικών περιφερειών της Ναμίμπια κατατίθενται από τις επιτροπές οριοθέτησης και γίνονται δεκτές ή απορρίπτονται από την Εθνοσυνέλευση.

Το 1992 η *1η Επιτροπή Οριοθέτησης*, υπό την προεδρία του προϊσταμένου δικαστή  Johan Strydom, πρότεινε να χωριστεί η Ναμίμπια σε 13 περιφέρειες. Η πρόταση εγκρίθηκε στην Κάτω Βουλή, την Εθνοσυνέλευση. Το 2014 η *4η Επιτροπή Οριοθέτησης* τροποποίησε τον αριθμό των περιφερειών σε δεκατέσσερις. 

## Παραπομπές


## Πηγές
*
Βουλευτικές εκλογές στο Σάο Τομέ και Πρίνσιπε 2022

Οι **βουλευτικές εκλογές** διεξήχθησαν στο Σάο Τομέ και Πρίνσιπε στις 25 Σεπτεμβρίου 2022. 

## Εκλογικό σύστημα
Από τα 55 μέλη της Εθνοσυνέλευσης, τα 53 εκλέγονται με κλειστή λίστα με αναλογική εκπροσώπηση σε επτά πολυμελείς εκλογικές περιφέρειες με βάση τις επτά περιφέρειες.  Οι ψηφοφόροι στο εξωτερικό συγκεντρώνονται σε δύο μονοεδρικές εκλογικές περιφέρειες (Ευρώπη και Αφρική). 

## Εκστρατεία
Στις εκλογές έλαβαν μέρος συνολικά 10 κόμματα και ένας συνασπισμός.  

## Προκαταρκτικά αποτελέσματα

## Παραπομπές


2022
Σαο Τομε
Τόμας Μπρίγκστοκ

Ο **Τόμας Μπρίγκστοκ** (*Thomas Brigstocke*) (1809 – 11 Μαρτίου 1881) ήταν Ουαλός ζωγράφος. Σπούδασε τέχνη στο Λονδίνο και μετά πέρασε οκτώ χρόνια στην Ιταλία προτού επιστρέψει στην Αγγλία. Στη δεκαετία του 1840 επισκέφτηκε την Αίγυπτο, όπου φιλοτέχνησε πορτρέτα του Μωάμεθ Αλή Πασά και της οικογένειάς του.

## Ζωή και δουλειά
Ο Μπρίγκστοκ γεννήθηκε στο Καρμάρθεν, στις 17 Απριλίου 1809, ο τρίτος γιος του Ντέιβιντ και της Μαίρη Μπρίγκστοκ.  Σπούδασε στο Queen Elizabeth's Grammar School στο Καρμάρθεν. Όταν έκλεισε τα 16 οι γονείς του τον έστειλαν για σπουδές στο στούντιο του Χένρι Σας στην Charlotte Street του Λονδίνου. Οκτώ μήνες αργότερα έγινε μαθητής στα Σχολεία της Βασιλικής Ακαδημίας  αρχικά υπό τον Χένρι Περόνετ Μπριγκς και στη συνέχεια υπό τον Τζον Πρέσκοτ Νάιτ .  Το 1833 άφησε τη Βρετανία για να σπουδάσει στο Παρίσι, τη Φλωρεντία, τη Ρώμη και τη Νάπολη, περνώντας οκτώ έτη στην Ιταλία. 

Την περίοδο εκείνη δημιούργησε διάφορα αντίγραφα των παλαιών δασκάλων, συμπεριλαμβανομένου ενός από τη *Μεταμόρφωση* του Ραφαήλ, το οποίο αγοράστηκε ως βωμό για την Εκκλησία του Χριστού, στην οδό Albany, στο Λονδίνο, κατόπιν σύστασης του ζωγράφου Γουίλιαμ Κολίνς .  Κατά τη διάρκεια της παραμονής του στη Ρώμη έκανε παρέα με δύο άλλους Ουαλούς καλλιτέχνες που κατοικούσαν εκεί, τον Τζον Γκίμπσον και τον Πένρι Γουίλιαμς, καθώς και με Άγγλους όπως ο Έντουαρντ Μάθιου Γουόρντ και ο Τζόζεφ Σέβερν . Ο Μπρίγκστοκ, ομιλητής της ουαλικής, λέγεται ότι δίδαξε τη γλώσσα στον διάσημο γλωσσολόγο Καρδινάλιο Μεζοφάντι . 

Ο Μπρίγκστοκ εξέθεσε για πρώτη φορά στη Βασιλική Ακαδημία το 1842, παρουσιάζοντας έναν πίνακα που ονομάζεται *Alnaschar, ο πέμπτος αδελφός του κουρέα* . Από τότε έως το 1865 εξέθεσε 16 έργα στην Ακαδημία και δύο στο Βρετανικό Ίδρυμα. Η Oriental Club του ανέθεσε να ζωγραφίσει ένα πορτρέτο του στρατηγού Sir Γουίλιαμ Νοτ, μετά την επιστροφή του από μια εκστρατεία στο Αφγανιστάν, και το 1847 ο Μπρίγκστοκ πήγε στην Αίγυπτο με μια εισαγωγική επιστολή από την Oriental Club προς τον Αλή Πασά και ζωγράφισε τα πορτρέτα του και την οικογένειά του. Πέρασε δεκαέξι μήνες δουλεύοντας στην Αίγυπτο, κυρίως στο Παλάτι της Σούμπρα, στον Νείλο, κοντά στο Κάιρο, και στο Ρας Ελ Τιν της Αλεξάνδρειας. 

Στο Λονδίνο ζωγράφιζε, περιστασιακά, σκυλιά. 

Ο Μπρίγκστοκ πέθανε  στις 11 Μαρτίου 1881, σε ηλικία 72 ετών, και ενταφιάστηκε στο νεκροταφείο Kensal Green. 

## Παραπομπές


## Εξωτερικοί σύνδεσμοι

* Τόμας Μπρίγκστοκ στο Artnet
* Πορτρέτα του Τόμας Μπρίγκστοκ ( Εθνική Πινακοθήκη Πορτρέτων, Λονδίνο )
* Ο Μωυσής με τον Ααρών και τον Χουρ (Απεικόνιση της Βίβλου στη βάση δεδομένων της Ουαλίας)
* Πορτρέτο ενός νεαρού κυρίου (John Adams Fine Art)

Κατηγορία:Ουαλοί ζωγράφοι
Τσεχικές προεδρικές εκλογές 2013

**Προεδρικές εκλογές** διεξήχθησαν στην Τσεχία σε δύο γύρους στις 11-12 Ιανουαρίου 2013 και στις 25-26 Ιανουαρίου 2013. Ο Μίλος Ζέμαν εξελέγη νέος πρόεδρος στις πρώτες άμεσες προεδρικές εκλογές. Μαζί με τον Γιαν Φίσερ, ήταν οι ισχυρότεροι στις δημοσκοπήσεις. Ο Ζέμαν κέρδισε με μικρή διαφορά τον 1ο γύρο των εκλογών. Στον 2ο γύρο αντιμετώπισε τον Κάρελ Σβάρτζενμπεργκ, κερδίζοντας με διαφορά. Ο Ζέμαν έλαβε ποσοστό 54,8% έναντι 45,19% για τον αντίπαλό του. Η θητεία του ξεκίνησε τον Μάρτιο του 2013.

## Αποτελέσματα

## Παραπομπές


2013
Τσεχ
Ντέιβιντ Γκρίφιθς (προσωπογράφος)

Ο **Ντέιβιντ Γκρίφιθς** (*David Griffiths*) (γεννημένος στις 16 Φεβρουαρίου 1939) είναι Ουαλός ζωγράφος πορτρέτων .

## Βιογραφία
Γεννήθηκε σε μια οικογένεια Ουαλών στο Λίβερπουλ της Αγγλίας, αλλά η οικογένεια μετακόμισε στο Φέλχελι σε ηλικία επτά ετών. Σπούδασε στο Slade School of Fine Art του Λονδίνου υπό τη διεύθυνση του καθηγητή Sir Γουίλιαμ Κόλντστριμ. 

Θεωρείται ως ένας από τους κορυφαίους ζωγράφους πορτρέτων του Ηνωμένου Βασιλείου,  Το μεγάλο έργο του Ντέιβιντ Γκρίφιθς περιλαμβάνει πορτρέτα βασιλέων, πρεσβευτών, αρχιεπισκόπων, Λόρδων Καγκελάριου, διακεκριμένων βουλευτών και γνωστών μουσικών και ηθοποιών.  Ήταν το πορτρέτο του του πρίγκιπα Κάρολου με αφορμή την επωνυμία του Καρόλου ως Πρίγκιπα της Ουαλίας το 1969 που τον έκανε γνωστό στο κοινό.   Έχει ζωγραφίσει επίσης τον Ουίλιαμ Σταμπς Φάρις τον Τρίτο (πρώην πρεσβευτής των ΗΠΑ στο Ηνωμένο Βασίλειο ) και τον τον Ίνοχ Πάουελ. 

Η Midland Bank χρηματοδότησε μια μεγάλη έκθεση του έργου του στο Εθνικό Eisteddfod του 1970. Το 2002, η Εθνική Βιβλιοθήκη της Ουαλίας πραγματοποίησε μια αναδρομική έκθεση του έργου του.
Πάνω από εξήντα από τις ελαιογραφίες του βρίσκονται σε συλλογές πανεπιστημίων ή γκαλερί του Ηνωμένου Βασιλείου. 
Διορίστηκε Μέλος του Τάγματος της Βρετανικής Αυτοκρατορίας (MBE) στην Πρωτοχρονιά του 2019 για υπηρεσίες στην Τέχνη, ιδιαίτερα στη Ζωγραφική Πορτραίτων.

## Παραπομπές


## Εξωτερικοί σύνδεσμοι
* 

Κατηγορία:Μέλη του Τάγματος της Βρετανικής Αυτοκρατορίας
Κατηγορία:Ουαλοί ζωγράφοι
Τσεχικές βουλευτικές εκλογές 2013

Πρόωρες **βουλευτικές εκλογές** διεξήχθησαν στην Τσεχία στις 25 και 26 Οκτωβρίου 2013, επτά μήνες πριν λήξει, βάσει του συντάγματος, η θητεία του κοινοβουλίου.

Η κυβέρνηση εξελέγη τον Μάιο του 2010 με επικεφαλής τον πρωθυπουργό Πετρ Νέτσας αναγκάστηκε να παραιτηθεί στις 17 Ιουνίου 2013, έπειτα από ένα σκάνδαλο διαφθοράς και δωροδοκίας. Μια υπηρεσιακή κυβέρνηση με επικεφαλής τον πρωθυπουργό Ζίρι Ρούσνοκ διορίστηκε στη συνέχεια από τον πρόεδρο, αλλά έχασε οριακά την ψήφο εμπιστοσύνης στις 7 Αυγούστου, με αποτέλεσμα την παραίτησή της έξι ημέρες αργότερα. Η Βουλή των Αντιπροσώπων ενέκρινε τη διάλυση του κοινοβουλίου στις 20 Αυγούστου και απαιτήθηκε να προκηρυχθούν νέες εκλογές σε διάστημα 60 ημερών. Ο Πρόεδρος έδωσε τη συγκατάθεσή του στις 28 Αυγούστου και οι εκλογές προγραμματίστηκαν για τις 25 και τις 26 Οκτωβρίου 2013.

Τα δύο κόμματα που κέρδισαν τις περισσότερες έδρες ήταν το Τσεχικό Σοσιαλδημοκρατικό Κόμμα (ČSSD) (50 έδρες) και το νέο κόμμα ANO 2011 (47 έδρες). Το Κομμουνιστικό Κόμμα Βοημίας και Μοραβίας ήρθε τρίτο, με αύξηση του ποσοστού ψήφων της τάξης του 3,6%. Τα δύο κόμματα από την προηγούμενη κυβέρνηση συνασπισμού που κατήλθαν στις εκλογές, το TOP 09 και το Πολιτικό Δημοκρατικό Κόμμα (ODS), έχασαν σημαντικό αριθμό εδρών, για να τερματίσουν τέταρτο και πέμπτο, αντίστοιχα. Δύο άλλα κόμματα (ξανα)μπήκαν στο κοινοβούλιο, το νέο κόμμα Αυγή της Άμεσης Δημοκρατίας και η Χριστιανική και Δημοκρατική Ένωση – Τσεχοσλοβακικό Λαϊκό Κόμμα.

## Αποτελέσματα

## Παραπομπές


2013 βουλ
Τσεχια βουλ
Τσεχικές εκλογές Γερουσίας 2012

Στις '''εκλογές για το 1/3 της Γερουσίας, που διεξήχθησαν στην Τσεχία στις 12-13 Οκτωβρίου και στις 19-20 Οκτωβρίου 2012´´, οι Σοσιαλδημοκράτες κέρδισαν 46 έδρες.

## Δομή
Η Γερουσία έχει 81 μέλη, που εκλέγονται για εξαετή θητεία, μέσω ενός εκλογικού πλειοψηφικού συστήματος, το οποίο αντιπροσωπεύει τις εκλογικές περιφέρειες της χώρας.  Ένας υποψήφιος για τη Γερουσία δεν απαιτείται να είναι μέλος κάποιου πολιτικού κόμματος (σε αντίθεση με την κάτω βουλή).

## Αποτελέσματα

## Παραπομπές


2012
Τσεχια
Γκίλμπερτ Άρθουρ α Μπέκετ

Ο **Γκίλμπερτ Άρθουρ α Μπέκετ** (, Χάμερσμιθ, 1837 - 15 Οκτωβρίου 1891) ήταν Άγγλος συγγραφέας.

Ήταν ο μεγαλύτερος γιος του δημόσιου υπαλλήλου και κωμικογράφου Γκίλμπερτ Άμποτ α Μπέκετ και της συνθέτριας Μαίρη Ανν α Μπέκετ. Ένας από τους αδελφούς του ήταν ο Άρθουρ Ουίλιαμ α Μπέκετ. Αποφοιτώντας από το Πανεπιστήμιο της Οξφόρδης το 1860, εντάχθηκε στο δικαστήριο του Λονδίνου, Λίνκολνς Ιν, αλλά η προσοχή του στράφηκε στο θέατρο, ανεβάζοντας το *Diamonds and Hearts* (*Διαμάντια και Καρδιές*) στο Θέατρο Χέιμαρκετ το 1867. Το έργο αυτό ακολουθήθηκε από διάφορες ελαφρές κωμωδίες.

Τα έργα του Μπέκετ περιλαμβάνουν έργα σάτιρας και παντομίμας, το λιμπρέτο του *Savonarola* (*Σαβοναρόλα*, Αμβούργο, 1884) και του *The Canterbury Pilgrims* (*Οι προσκυνητές του Κάντερμπερι*, Druy Lane, 1884) σε μουσική γραμμένη από τον Τσαρλς Βίλιερς Στάνφορντ. Το *The Happy Land* (*Η ευτυχισμένη χώρα*, Royal Court Theatre, 1873), μια τολμηρή πολιτική και σαρκαστική σάτιρα του έργου *The Wicked World* (*Ο κακός κόσμος*) του μακρινού ξαδέλφου του Γουίλιαμ Σενκ Γκίλμπερτ, γράφτηκε από κοινού με τον Γκίλμπερτ (ο οποίος εργαζόταν με το ψευδώνυμο F. L. Tomline). Με τον συνθέτη Άλφρεντ Σέλλιερ, ο Μπέκετ έγραψε την οπερέτα Two Foster Brothers (St George's Hall, 1877).

Τα τελευταία χρόνια της ζωής του ήταν επικεφαλής του περιοδικού *[[Punch (περιοδικό)|Punch]]* (*Γροθιά*), και ήταν ο εμπνευστής μιας από τις πιο επιτυχημένες πρωτοβουλίες για τα κόμικ του περιοδικού.

## Παραπομπές


Κατηγορία:Άγγλοι συγγραφείς
Αμαλαβέργα

Η **Αμαλαβέργα**, *Amalaberga*, ήταν κόρη της Aμαλαφρίδας, κόρης του Θεοδέμιρου, βασιλιά των Οστρογότθων .

Ο πατέρας της είναι άγνωστος, ο θείος της ήταν ο Θεοδώριχος ο Μέγας. Γύρω στο 510, παντρεύτηκε τον Χέρμανφριντ, γιο του ηγεμόνα της Μπισίνιου Θουριγγίας και της Λομβαρδής συζύγου του Mενίας. Ο Χέρμανφριντ και τα αδέλφια του Μπαντέρικ και Μπερτάχαρ διαδέχτηκαν τον πατέρα τους ως συγκυβερνήτες, ενώ η μητέρα τους επέστρεψε στον λαό της, όπου η αδελφή τους, Ραϊκούντα, παντρεύτηκε τον Βάχο, βασιλιά των Λομβαρδών. Ο Χέρμανφριντ και η Aμαλαβέργα είχαν δύο παιδιά: έναν γιο που ονομάζεται Aμαλαφρίδος και μία κόρη, τη Ροδελίνδη.

Λέγεται ότι η Aμαλαβέργα ενθάρρυνε τον Χέρμανφριντ να κάνει πόλεμο με τα αδέλφια του και να γίνει μοναδικός κυβερνήτης. Ο Μπερτάχαρ σκοτώθηκε στη μάχη, πιθανώς ήδη από το 525  Ο Χέρμανφριντ ζήτησε στη συνέχεια τη βοήθεια του Θευδέριχου Α΄, του Μεροβίγγειου βασιλιά της Αυστρασίας, για να επιτεθεί στον Μπαντέρικ και να καταλάβει όλη τη Θουριγγία. Αφού ο Μπαντέρικ ηττήθηκε και αποκεφαλίστηκε από τους Φράγκους, ο Χέρμανφριντ αρνήθηκε ορισμένες υποσχεμένες παραχωρήσεις γης. Ο Θευδέριχος έπεισε τότε τον αδελφό του, Χλωτάριο Α΄, βασιλιά των Μεροβίγγειων στη Σουασόν, να ενωθεί μαζί του στην επίθεση στον Χέρμανφριντ. Ο Χλωτάριος Α΄ είχε νυμφευτεί την κόρη του Μπαντέρικ, Ινγούνδη, και αργότερα, την κόρη του, Aρεγούνδη.

Σύμφωνα με τα *Δέκα Βιβλία* (Decem Libri) τού Γρηγορίου της Τουρ, το 531, ο Χέρμανφριντ ηττήθηκε στη μάχη του Ούνστρουτ και η Θουριγγία προσαρτήθηκε στη Φραγκική αυτοκρατορία. Ο Χέρμανφριντ ταξίδεψε υπό ειδική άδεια για να συναντηθεί με τον Θευδέριχο Α΄ στο Τσύλπιχ. Ενώ περπατούσε κατά μήκος των τειχών της πόλης με τον Θευδέριχο Α΄, ο Χέρμανφριντ πετάχτηκε από τις επάλξεις, ώστε να σκοτωθεί.

Σύμφωνα με τον Προκόπιο (Ιστορία των Πολέμων V, 13), μετά το τέλος τού Χέρμανφριντ, η Αμαλαβέργα κατέφυγε με τα παιδιά της στον αδελφό της Θεοδάτο, που ήταν εκείνη την εποχή (534-36) βασιλιάς των Οστρογότθων. Κατά τη διάρκεια του Γοτθικού Πολέμου (535–554) αιχμαλωτίστηκαν από τον Βυζαντινό στρατηγό Βελισάριο και στάλθηκαν στην Κωνσταντινούπολη. Ο Ιουστινιανός έκανε τον Αμαλαφρίδο στρατηγό και πάντρεψεε την αδελφή του Ροδελίνδη με τον Λομβαρδό βασιλιά Aυδοΐνο.

## Βιβλιογραφικές αναφορές

Κατηγορία:Δυναστεία των Αμαλών
Θεοδεγόθα

Η **Θεοδεγόθα** (5ος αι. – 502) ήταν πριγκίπισσα των Οστργότθων και με τον γάμο της έγινε βασίλισσα των Βησιγότθων.

## Βιογραφία
Ήταν κόρη τού Θεοδώριχου τού Μεγάλου, βασιλιά των Οστρογότθων. Παντρεύτηκε τον Αλάριχο Β΄ βασιλιά των Βησιγότθων (βασ. 494–507). 

Ο γάμος της κανονίστηκε ως συμμαχία μεταξύ των Βησιγότθων και των Οστρογότθων, αν και αμφισβητείται πότε έγινε και επομένως οι ακριβείς λόγοι της συμμαχίας. Ήταν η μητέρα του Αμαλάριχου.

## Βιβλιογραφικές αναφορές

Κατηγορία:Βισιγοθικές βασίλισσες
TV Azteca

Η **TV Azteca, S.A.B. de C.V.** ή  **TV Azteca** είναι ένας όμιλος μέσων μαζικής ενημέρωσης στο Μεξικό και ο δεύτερος μεγαλύτερος σε αυτή τη χώρα και επίσης ένα από τα μεγαλύτερα στη Λατινική Αμερική, ιδρύθηκε από τον Ρικάρντο Σαλίνας Πλιέγο το 1993, όταν εξαγόρασε την πρώην ανεξάρτητη ραδιοτηλεοπτική εταιρεία *Imevisión*, η οποία ιδιωτικοποιήθηκε κατά τη διάρκεια της προεδρίας του Κάρλος Σαλίνας ντε Γκορτάρι, Ανήκει στην Grupo Salinas και ιδιοκτήτης της είναι ο Ρικάρντο Σαλίνας Πλιέγο και πρόεδρος ο Βενιαμίν Σαλίνας Σάντα.

Είναι επίσης ο τρίτος μεγαλύτερος όμιλος πολυμέσων στο Μεξικό μαζί με την Televisa και την Grupo Imagen.

## Διαθεσιμότητα
Το TV Azteca μεταδίδεται στις περισσότερες χώρες της Αμερικής, εκτός από τη Νικαράγουα, την Κούβα, τη Δομινικανή Δημοκρατία, τις Αντίλλες και τον Εκουαδόρ, ενώ στην Ευρώπη μεταδίδεται στο Ηνωμένο Βασίλειο, την Ισπανία, την Ιταλία και τη Ρουμανία και στην Ασία έχει παρουσία στην Ιαπωνία. 

### Στο Μεξικό
Στο Μεξικό, έχει 4 τηλεοπτικά κανάλια, τα *Azteca Uno, Azteca 7, A Más* και *adn40*, που μεταδίδονται σε όλες τις πολιτείες του Μεξικού

### Διεθνώς
Στις Ηνωμένες Πολιτείες μεταδίδεται το κανάλι *Azteca América*, έχει επίσης το *TV Azteca Guatemala* που λειτουργεί στη Γουατεμάλα και το *Azteca Honduras* στην Ονδούρα, το μόνο κανάλι που μεταδίδεται σε όλη την Ευρώπη είναι το *Clic*, Περιλαμβάνει επίσης τα κανάλια *Cinema* (αφιερωμένο σε ταινίες του Κλασικού Μεξικανικού Κινηματογράφου), *Corazón* (αφιερωμένο σε σαπουνόπερες), *Mundo* (αφιερωμένο σε ποικίλη ψυχαγωγία) και το Χιλιανό κανάλι *Funbox* (κανάλι σειρών κινουμένων σχεδίων), τα οποία διαχειρίζεται η TV Azteca Internacional TV de Paga.

## Προγράμματα
Ο τηλεοπτικός σταθμός είναι περισσότερο γνωστός για τα ριάλιτι και τις σαπουνόπερες του, Η *[[Γυναικείο βλέμμα]]* υπήρξε η πιο επιτυχημένη τηλενουβέλα του τηλεοπτικού σταθμού, Άλλες διάσημες τηλενουβέλες είναι το *[[Έρωτας υπό κράτηση]]* και το *[[Όταν θα είσαι δικός μου]]*. Αν και επί του παρόντος δεν παράγει πλέον σαπουνόπερες, και είναι αφοσιωμένος μόνο στην παραγωγή πρωτότυπων σειρών και άλλων παραγωγών, οι πιο γνωστές παραγωγές είναι οι *La Voz... México*, *La Academia* και *Exatlón México*.

## Παραπομπές

## Εξωτερικοί σύνδεσμοι

* Επίσημος ιστότοπος του TV Azteca

Κατηγορία:Τηλεοπτικοί σταθμοί
Κατηγορία:Επιχειρήσεις στο Μεξικό
Κατηγορία:Επιχειρήσεις Μέσων Μαζικής Ενημέρωσης
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1993
NGC 4221

Ο **[[Νέος Γενικός Κατάλογος|NGC]] 4221** είναι ραβδωτός φακοειδής γαλαξίας ο οποίος απέχει περίπου 75,9 εκατομμύρια έτη φωτός και βρίσκεται στον αστερισμό Δράκοντα. Τον ανακάλυψε στις 3 Απριλίου 1832 ο αστρονόμος Τζον Χέρσελ (John Herschel). Είναι αξιοσημείωτος για τον εξωτερικό του δακτύλιο που περιβάλλει την εσωτερική κεντρική «ραβδωτή» περιοχή του. Ο NGC 4221 ανήκει επίσης στην Ομάδα γαλαξιών NGC 4256, που με την σειρά της ανήκει στο Υπερσμήνος της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Δράκων (αστερισμός)
4221
39266
07288
+11-15-040
Αλμπέρτι

Το ιταλικό επώνυμο **Αλμπέρτι** (*Alberti*) αναφέρεται συνήθως στον Λέον Μπαττίστα Αλμπέρτι (1404-1472), αναγεννησιακό αρχιτέκτονα, ποιητή και φιλόσοφο. Μπορεί επίσης να αναφέρεται σε κάποιο από τα εξής:

## Πρόσωπα
* Οικογένεια Αλμπέρτι, σημαντική πολιτική οικογένεια της Φλωρεντίας
* Ακίλλε Αλμπέρτι (1860-1943), Μιλανέζος γλύπτης
* Βίλεκε Αλμπέρτι (γενν. 1945), Ολλανδή τραγουδίστρια και ηθοποιός (πραγματικό όνομα: Βίλυ Αλμπερτίνα Φέρμπρυχε)
* Βίλυ Αλμπέρτι (1926-1985), Ολλανδός τραγουδιστής
* Γιόχαν Φρήντριχ Αλμπέρτι (1642-1710), Γερμανός μουσικοσυνθέτης
* Γκασπάρο Αλμπέρτι (περ. 1485-1560), συνθέτης (γνωστός και ως Γκασπάρ ντε Αλμπέρτις, Γκασπάρ Μπεργκομένσις, Γκασπάρε Αλμπέρτους και Γκασπάρ ντε Πάντουα)
* Κερουμπίνο Αλμπέρτι (1553-1615), χαράκτης και ζωγράφος γνωστός και ως Μποργκετζάνο
* Λεάντρο Αλμπέρτι (1479-1552), Δομινικανός μοναχός και ιστορικός
* Μανουέλ Αλμπέρτι (1763-1811), ιερέας, ένα από τα επτά μέλη της 1ης εθνικής κυβερνήσεως στην ιστορία της Αργεντινής (*Primera Junta*)
* Μάριο Αλμπέρτι (γενν. 1965), δημιουργός κόμικς
* Μαρύζ Αλμπερτί (γενν. 1954), Γαλλίδα κινηματογραφίστρια
* Μπαρμπάρα Αλμπέρτι (γενν. 1943), συγγραφέας, σεναριογράφος και δημοσιογράφος
* Ντομένικο Αλμπέρτι (1710-1740), μουσικοσυνθέτης και τραγουδιστής
* Ντουράντε Αλμπέρτι (1556-1623), ζωγράφος
* Πέτερ Άντλερ Αλμπέρτι (1851-1932), Δανός πολιτικός και καταχραστής
* Πιέτρο Τσεζάρε Αλμπέρτι (1608-1655), Βενετός μετανάστης, θεωρούμενος ως ο πρώτος Ιταλοαμερικανός στην ιστορία
* Ραφαέλ Αλμπέρτι (1902-1999), Ισπανός ποιητής
* Τζοβάννι Αλμπέρτι (1558-1601), ζωγράφος
* Τζουζέππε Ματτέο Αλμπέρτι (1685-1751), συνθέτης και βιολιστής
* Φρήντριχ Άουγκουστ φον Αλμπέρτι (1795-1878), Γερμανός γεωλόγος
* Χόρχε Αλμπέρτι (γενν. 1977), Πορτορικανός ηθοποιός

## Διάφορα άλλα
* Αλμπέρτι (πόλη), κωμόπολη της Αργεντινής, στην Επαρχία Μπουένος Άιρες
* Τμήμα Αλμπέρτι, τμήμα της Επαρχία Μπουένος Άιρες με πρωτεύουσα την παραπάνω κωμόπολη
* Κρυπτογράφηση Αλμπέρτι, από τις παλαιότερες πολυαλφαβητικές κρυπτογραφήσεις (έτος 1467)
* Μπάσο Αλμπέρτι, μουσικός όρος
Μονή Ρεντίνας Καρδίτσας

Η **Μονή Ρεντίνας** ή **Ιερὰ Μονή Κοιμήσεως της Θεοτόκου Ρεντίνας** είναι μοναστήρι στη Θεσσαλία και την Περιφερειακή Ενότητα Καρδίτσας σε απόσταση περίπου 7 χλμ. ΝΑ. από την Ρεντίνα, 55 Ν.-ΝΔ. από τους Σοφάδες και 60 χλμ. Ν.-ΝΑ. από την Καρδίτσα. Βρίσκεται κοντά στα όρια με τις Περιφερειακές Ενότητες Φθιώτιδας και Ευρυτανίας, κτισμένο σε περιοχή κατάφυτη από δρύς. Αποτελεί σπουδαίο ιστορικό και θρησκευτικό κέντρο της ευρύτερης περιοχής ενώ από το 1967 έχει κηρυχθεί αρχαιολογικός χώρος. 

## Ιστορικά στοιχεία
αριστερά|μικρογραφία|Ρεντίνα Καρδίτσας Ιερά Μονή Κοιμήσεως της Θεοτόκου.
Η Μονή Ρεντίνας, σύμφωνα με την παράδοση, ιδρύθηκε τον 9ο μὲ 10ο αιώνα, χωρίς όμως να διασώζονται κατάλοιπα των τότε  εγκαταστάσεών της. Ανακαινίσθηκε σύμφωνα με σωζόμενη επιγραφή το 1579, ενώ το σημερινό καθολικό κτίσθηκε το 1640 με δαπάνες της αρχοντικής οικογένειας Σταβογγίνη ή Στραβοένογλου από το Σμόκοβο. Πρόκειται για ναό αγιορείτικου τύπου, διακοσμημένο με τοιχογραφίες του 1662 ενώ αυτές του νάρθηκα χρονολογούνται στα 1676. Οι τοιχογραφίες του βορείου παρεκκλησίου χρονολογούνται στα 1743. Την περίοδο της Τουρκοκρατίας η Μονή γνώρισε ιδιαίτερα μεγάλη άνθιση, είχε πολλούς μοναχούς και μετόχια, ἀκόμη και στη Ρωσία, γι' αυτὸ οι ντόπιοι το αποκαλούσαν "τὸ Ρωσικόν". Διέθετε σημαντικὰ κειμήλια, ιερὰ σκεύη καὶ εικόνες πολλά από τα οποία χάθηκαν ενώ τα εναπομείναντα  εκτίθενται στο εκκλησιαστικὸ μουσεῖο της Ρεντίνας. Ήταν γνωστή για την πλούσια βιβλιοθήκη και τα εἰκονογραφημένα χειρόγραφα που διατηρούσε. Απο τον 18ο αιώνα φιλοξενούσε ανωτέρα σχολὴ γραμμάτων (εξέλιξη του Κρυφού Σχολειού) ποὺ κατὰ την τοπικὴ παράδοση, λειτούργησε σε υπόγεια κρύπτη ενὸς παρεκκλησίου. 

## Διοικητικά - Πληθυσμιακά στοιχεία
Ως ξεχωριστός οικισμός απογράφεται ξεχωριστά για πρώτη φορά το 1940. Οι απογραφές πληθυσμού μετά τον Β' Παγκόσμιο πόλεμο:

## Εξωτερικοί σύνδεσμοι

* Σύντομο ιστορικό της Μονής Ρεντίνας 
* Φωτογραφίες από τη Μονή Ρεντίνας στον ιστότοπο https://www.greece.com/
* Παραστάσεις κτητόρων στα μνημεία των Αγράφων από το «Αρχαιολογία και Τέχνες» 139

## Παραπομπές


 

Κατηγορία:Δήμος Σοφάδων
Κατηγορία:Μονές της περιφερειακής ενότητας Καρδίτσας
Άντριου Λάμπρου

Ο **Άντριου Λάμπρου** (Andrew Lambrou, 25 Μαΐου 1998) είναι Αυστραλός τραγουδιστής με Ελληνοκυπριακή καταγωγή. Εκπροσώπησε την Κύπρο στον  που διεξήχθη στο Λίβερπουλ του Ηνωμένου Βασιλείου.

## Πρώτα χρόνια
Ο Λάμπρου γεννήθηκε το 1998 στο Σίδνεϊ της Αυστραλίας από ελληνοκυπριακή οικογένεια. Από τους παππούδες του, έλκει καταγωγή από την Πάφο. Φοίτησε στο AMS Music School όπου έμαθε να παίζει πιάνο. Σε ηλικία 5 ετών, κέρδισε την πρώτη θέση σε ένα διαγωνισμό που πραγματοποιήθηκε από το σχολείο του, τραγουδώντας το «Do-Re-Mi» από το The Sound of Music.

## Καριέρα
Ο Λάμπρου κέρδισε για πρώτη φορά την προσοχή το 2013 μετά τη μεταφόρτωση μιας διασκευής του "My Immortal" των Evanescence στο YouTube. Μια διασκευή 15 δευτερολέπτων του "Stay With Me" που ανέβηκε στο Instagram κοινοποιήθηκε από μια μουσική σελίδα με έδρα την Ισπανία και κέρδισε στον Λάμπρου πάνω από 2.000 ακόλουθους μέσα σε μια νύχτα. Το 2015, ο Λάμπρου μπήκε στο The X Factor Australia, φτάνοντας στο top 20. Την ίδια χρονιά, έγινε αντιληπτός από τη Sony ATV και υπέγραψε από τη Maree Hamblion. Το ντεμπούτο του σινγκλ, "Throne", κυκλοφόρησε το 2021.

### Eurovision
Το 2022, ο Λάμπρου διαγωνίστηκε στον εθνικό τελικό της Αυστραλίας για τον Διαγωνισμό Τραγουδιού της Eurovision *Eurovision – Australia Decides* με το τραγούδι "Electrify". Τερμάτισε στην 7η θέση στον τελικό του διαγωνισμού, μη καταφέρνοντας να κερδίσει την εκπροσώπηση.

Στις 17 Οκτωβρίου 2022 ανακοινώθηκε ότι o Λάμπρου θα εκπροσωπήσει την Κύπρο στον Διαγωνισμό Τραγουδιού της Eurovision 2023. Στον τελικό που προκρίθηκε, κατέλαβε την 12η θέση.

## Δισκογραφία
### Singles

## Παραπομπές

Κατηγορία:Αυστραλοί τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2023
Δραματική υψίφωνος

Η **δραματική υψίφωνος** ή **δραματική σοπράνο** συνιστά κατηγορία οπερατικής υψιφώνου που περιγράφεται ως πλούσια, «ογκώδης» φωνή υψηλής έντασης. Η φωνή της δραματικής υψιφώνου χαρακτηρίζεται από έναν πλερέστερο και σταθερότερο ήχο αλλά και από λιγότερη ευελιξία εν συγκρίσει με τις ελαφρύτερες φωνές. Το φωνητικό εύρος μιας δραματικής υψιφώνου εκτείνεται από το χαμηλό λα (A3) ως το ψηλό ντο (C6) και το ηχόχρωμά τους είναι πιο σκοτεινό από τις άλλες φωνητικές κατηγορίες. Συνήθως, οι δραματικές υψίφωνοι χρησιμοποιούνται για ηρωικούς ή τραγικούς γυναικείους ρόλους της όπερας. 

Ορισμένες δραματικές υψίφωνοι, γνωστές ως **βαγκνεριανές** ή **βαγκνερικές υψίφωνοι**, ειδικεύονται στις οπερατικές συνθέσεις του Ρίχαρντ Βάγκνερ και διαθέτουν μια εξαιρετικής έντασης φωνή, τέτοια ώστε να μπορεί να ακουστεί πάνω από την πυκνή βαγκνερική ενορχήστρωση.

## Δείτε επίσης
* Σουμπρέτα

## Παραπομπές

Κατηγορία:Τύποι φωνών στην όπερα